ข้อกำหนดเจ้าพนักงานจราจรทั่วราชอาณาจักรข้อกำหนดเจ้าพนักงานจราจรทั่วราชอาณาจักรเรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๓)พ.ศ. ๒๕๕๙ อาศัยอำนาจตามความในมาตรา๑๔๐ วรรคเจ็ด แห่งพระราชบัญญัติจราจรทางบก พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติจราจรทางบก(ฉบับที่ ๔) พ.ศ. ๒๕๓๕ ประกอบกับคำสั่งกระทรวงมหาดไทย ที่ ๕๒๙/๒๕๕๕ ลงวันที่ ๗กันยายน พ.ศ. ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบกพ.ศ. ๒๕๒๒ ผู้บัญชาการตำรวจแห่งชาติในฐานะเจ้าพนักงานจราจรทั่วราชอาณาจักรจึงกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่ไว้ดังต่อไปนี้ข้อ๑ ข้อกำหนดนี้เรียกว่า ข้อกำหนดเจ้าพนักงานจราจรทั่วราชอาณาจักรเรื่อง กำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๓) พ.ศ. ๒๕๕๙ข้อ๒[๑] ข้อกำหนดนี้ให้ใช้บังคับเมื่อพ้นเก้าสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่พ.ศ. ๒๕๕๓(๒)ข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรและใบรับแทนใบอนุญาตขับขี่แบบอิเล็กทรอนิกส์พ.ศ. ๒๕๕๓(๓)ข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๒) พ.ศ. ๒๕๕๖ข้อ๔ แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่มี๓ แบบ ดังนี้(๑)[๒]แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่ให้มีขนาดกว้าง๑๔.๕ เซนติเมตร ยาว ๒๗ เซนติเมตร และเป็นไปตามแบบท้ายข้อกำหนดนี้แบบใบสั่งและใบรับแทนใบอนุญาตขับขี่ตามวรรคหนึ่งให้มีชุดละ๔ แผ่น มีสีและวัตถุประสงค์สำหรับการใช้งานแตกต่างกันไปดังนี้(ก)แผ่นที่หนึ่ง เป็นสีขาว ใช้สำหรับให้กับผู้ขับขี่หรือติดไว้ที่รถ(ข)แผ่นที่สอง เป็นสีเหลืองใช้สำหรับส่งให้หน่วยที่มีอำนาจหน้าที่เปรียบเทียบปรับคดีจราจรเพื่อทำการบันทึกข้อมูลใบสั่งในเครื่องคอมพิวเตอร์ของระบบสารสนเทศกลางที่เชื่อมโยงข้อมูลของสำนักงานตำรวจแห่งชาติ(ค)แผ่นที่สาม เป็นสีชมพู ใช้สำหรับมอบให้พนักงานสอบสวน(ง) แผ่นที่สี่ เป็นสีฟ้าใช้สำหรับเป็นสำเนาคู่ฉบับเก็บไว้เป็นหลักฐานสำหรับผู้ออกใบสั่ง(๒)แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่แบบอิเล็กทรอนิกส์ให้มีขนาดกว้าง ๕.๔ เซนติเมตร ยาว ๓๕ เซนติเมตรโดยมีข้อความและรายละเอียดตามแบบแนบท้ายข้อกำหนดนี้แบบใบสั่งและใบรับแทนใบอนุญาตขับขี่ตามวรรคหนึ่งมี ๒ ส่วน โดยมีระยะความยาวและวัตถุประสงค์สำหรับการใช้งานดังนี้(ก)ส่วนที่หนึ่ง มีระยะความยาว ๒๘ เซนติเมตร ใช้สำหรับให้กับผู้ขับขี่หรือติดไว้ที่รถ(ข)ส่วนที่สอง มีระยะความยาว ๗ เซนติเมตร ใช้สำหรับเป็นสำเนาคู่ฉบับเก็บไว้เป็นหลักฐานสำหรับผู้ออกใบสั่ง(๓)แบบใบสั่งของเจ้าพนักงานจราจรหรือพนักงานเจ้าหน้าที่แบบส่งทางไปรษณีย์ให้มีขนาดกว้าง ๒๑ เซนติเมตร ยาว ๒๙.๗ เซนติเมตรโดยมีข้อความและรายละเอียดตามแบบแนบท้ายข้อกำหนดนี้แบบใบสั่งตามวรรคหนึ่งให้มีชุดละ ๒ แผ่น แผ่นที่หนึ่งใช้สำหรับส่งไปรษณีย์ให้กับผู้ขับขี่เจ้าของหรือผู้ครอบครองรถแผ่นที่สองใช้สำหรับเป็นสำเนาคู่ฉบับเก็บไว้เป็นหลักฐานสำหรับผู้ออกใบสั่งประกาศ ณ วันที่ ๒๓มีนาคม พ.ศ. ๒๕๕๙พลตำรวจเอกจักรทิพย์ ชัยจินดาผู้บัญชาการตำรวจแห่งชาติเจ้าพนักงานจราจรทั่วราชอาณาจักร[เอกสารแนบท้าย]๑.[๓]แบบที่๑ แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่๒. แบบที่ ๒ แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่แบบอิเล็กทรอนิกส์๓.[๔]แบบที่ ๓ แบบใบสั่งของเจ้าพนักงานจราจรหรือพนักงานเจ้าหน้าที่แบบส่งทางไปรษณีย์(ดูข้อมูลจากภาพกฎหมาย)ข้อกำหนดเจ้าพนักงานจราจรทั่วราชอาณาจักรเรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๔) พ.ศ. ๒๕๖๐[๕]ข้อ ๒ข้อกำหนดนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๕ บรรดาแบบใบสั่งที่จัดพิมพ์ตามข้อ ๔ (๑)ของข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๓) พ.ศ. ๒๕๕๙ ฉบับลงวันที่ ๒๓ มีนาคม ๒๕๕๙ก่อนวันที่ข้อกำหนดนี้ใช้บังคับ ให้คงใช้ได้ต่อไป ทั้งนี้ต้องไม่เกินหนึ่งร้อยยี่สิบวันนับแต่วันที่ข้อกำหนดนี้ใช้บังคับพิมพ์มาดา/จัดทำ๓๐ สิงหาคม๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๘๖ ง/หน้า ๑๓/๑๒ เมษายน ๒๕๕๙[๒] ข้อ ๔ (๑)แก้ไขเพิ่มเติมโดยข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๔) พ.ศ. ๒๕๖๐[๓] แบบที่ ๑ แบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่แก้ไขเพิ่มเติมโดยข้อกำหนดเจ้าพนักงานจราจรทั่วราชอาณาจักร เรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๔) พ.ศ. ๒๕๖๐[๔] แบบที่ ๓ แบบใบสั่งของเจ้าพนักงานจราจรหรือพนักงานเจ้าหน้าที่แบบส่งทางไปรษณีย์แก้ไขเพิ่มเติมโดยข้อกำหนดเจ้าพนักงานจราจรทั่วราชอาณาจักรเรื่องกำหนดแบบใบสั่งของเจ้าพนักงานจราจรหรือพนักงานเจ้าหน้าที่และใบรับแทนใบอนุญาตขับขี่(ฉบับที่ ๔) พ.ศ. ๒๕๖๐[๕] ราชกิจจานุเบกษาเล่ม ๑๓๔/ตอนพิเศษ ๒๐๘ ง/หน้า ๒๑/๑๘ สิงหาคม ๒๕๖๐